MOSCOW, KESATUAN SOVIET 1985
Oleg Gordievsky, seorang pegawai KGB Soviet,
antara perisik terhebat pernah berkhidmat untuk Perisikan British, MI6.
Saya sanggup mati demi melindungi Great Britain.
Saya faham maksud kod telegram itu.
Saya yakin nyawa saya dalam bahaya.
Saya mesti cabut dari sini secepat mungkin.
Ejen MI6 yang lalu sambil makan sekeping coklat
menandakan isyarat dia untuk disusup keluar diterima oleh MI6.
Situasi semakin menarik sejurus buat persiapan untuk larikan diri.
Saya rasa inilah operasi paling berisiko.
Saya sangat takut.
Berkali-kali saya cuba tenangkan diri, "Macam dalam filem.
Filem pasal diri aku sendiri?"
Operasi Pimlico percubaan paling berani
yang pernah dijalankan untuk selamatkan perisik dari Moscow.
AGENSI PERISIKAN PUSAT (CIA)
SULIT
OPERASI PIMLICO
Boleh kita mula?
Pada 1967, saya dihantar untuk bertugas di Copenhagen
sebagai timbalan ketua stesen KGB.
MIKHAIL LYUBIMOV KOLONEL KGB
AGENSI PERISIKAN ASING DAN KESELAMATAN DOMESTIK KESATUAN SOVIET
Saya bekas kolonel dan perisik KGB.
Musuh kami bukan Denmark,
tapi Amerika dan NATO.
JERMAN TIMUR - POLAND - KESATUAN SOVIET
Denmark ialah sebuah negara kecil
yang merupakan barisan depan dalam Perang Dingin
dan senjata paling murah dalam peperangan ialah perisik.
Maka, kebanyakan negara sosialis ada perisik masing-masing
yang berkhidmat di dalam
mahupun di luar pejabat kedutaan di Denmark.
KEDUTAAN RUSIA
Gordievsky bertugas di situ dan ketika itulah kami berkenalan.
Gordy timbalan ketua stesen, merangkap orang kanan saya.
Dia pegawai kanan kedua tertinggi di stesen KGB itu.
Pengaruh KGB sangat besar dalam hidup Oleg Gordievsky.
BEKAS KOLONEL KGB DAN PERISIK MI6
Awalnya, saya seorang Homo Sovieticus,
yakni seorang lelaki Soviet normal yang biasa menipu.
Saya pentingkan parti berbanding darah daging sendiri.
Ibu saya bukan ahli Parti Komunis,
jadi kesederhanaan ibu sayalah
yang membuka mata saya tentang realiti kehidupan Soviet
secara lebih jelas dan menyeluruh.
Ibu saya menentang KGB kerana ayah saya anggota KGB,
jadi dia tahu semua kerja kotor mereka.
Saya dan abang saya turut menganggotai KGB.
Bukan badan KGB domestik, tapi Jabatan Perisikan Luar Negeri.
Ia sebuah organisasi elit,
dianggotai golongan bijak pandai yang fasih berbahasa asing,
tapi apakah tugas sebenarnya?
Merekrut orang awam sebagai pemberi maklumat KGB.
Di luar negeri? Tugasnya tetap sama.
Sebelum Pemberontakan Prague tercetus, ada sesuatu berlaku.
Rakyat Czech teruja memulakan hidup baharu.
Dua bulan lepas,
sejak penggulingan Novotný sebagai setiausaha agung parti,
rakyat bebas menentukan hala tuju dan masa depan mereka.
Beberapa bulan sebelumnya, Alexander Dubček memimpin Prague
dengan menjanjikan visi "sosialisme berperikemanusiaan".
Antara langkah pertamanya ialah memansuhkan penapisan
dan menyokong demokrasi berbilang parti.
Bagaimanapun, Moscow menolak reformasi Dubček
dan mengatur rancangan ketenteraan.
Pada mulanya, Ketua Soviet, Leonid Brezhnev, menyokong Dubček.
Kemudian, dia bimbang reformasi di Prague akan melemahkan Blok Komunis.
Saya masih ingat kami minum vodka beramai-ramai.
Kami bertaruh sama ada Rusia
akan hantar kereta kebal ke Prague atau sebaliknya.
Saya dan Oleg bertaruh
yang Rusia takkan hantar kereta kebal.
Kami kalah kerana Rusia hantar kereta kebal ke Prague pada 1968.
PRAGUE, CZECHOSLOVAKIA 20 OGOS 1968
Kepada semua rakyat Republik Sosialis Czechoslovakia…
tentera Kesatuan Soviet telah melintasi sempadan negara kita,
Republik Sosialis Czechoslovakia.
Semasa dengar berita pencerobon tersebut, Gordievsky berada di kedutaan.
Ia satu tamparan besar bagi saya
kerana saya percaya yang komunis boleh berubah.
Waktu itu, saya fikir, "Komunis takkan berubah."
Saya benci sistem totalitarian komunis yang tegar dan ekstrem.
Rakyat Czechoslovakia berjuang
mempertahankan kebebasan dan demokrasi mereka.
Malangnya, ia dihentikan oleh rejim Soviet yang kejam.
Sejak saat itu, saya mula berpaling tadah.
Saya malu kerana pernah menganggotai komunis.
Sejak hari itulah, prinsip saya berubah.
Saya mula menjauhkan diri dari anggota KGB lain
yang menyokong gulag, penindasan dan sebagainya.
Dia telefon isterinya di rumah sambil menangis teresak-esak
kerana kecewa dengan cara Kesatuan Soviet
dan negara Pakatan Warsaw lain
menangani situasi di Czechoslovakia.
Sebenarnya, dia tahu yang panggilan itu diintip.
Telahan dia tepat.
Terbukti, Perisikan Denmark intip perbualan dia dengan isterinya.
Pada masa sama, salah seorang juruteknik bergegas
berjumpa ketua operasi Perkhidmatan Perisikan Denmark,
ketuk pintu pejabatnya dan cakap, "Bos, dengar ini!"
Ketika itu, saya timbalan ketua
Perkhidmatan Keselamatan dan Perisikan Polis Denmark.
Pendek kata, ketua operasi.
Saya tak faham bahasa Rusia, jadi awalnya saya tak faham,
tapi saya pandai baca transkrip.
Kami dapat tahu dia anggota KGB
dan pegawai perisik dalam penyamaran.
Oleh itu, dia rapat dengan paderi dan polis Denmark
serta kakitangan jabatan personel untuk merekrut "barua" baharu
dalam rangkaian penyamaran Perisikan Soviet.
Berdasarkan semua maklumat itu,
kami tahu dia bijak, tajam akal, peramah,
bersikap terbuka, fasih dalam banyak bahasa dan berpelajaran.
Dia perisik yang versatil.
Kami percaya dia calon yang sesuai untuk program kami,
jadi kami cuba rekrut dia.
Saya simpan gambar dia di dalam laci di pejabat saya…
tapi kami tahu kami tak boleh bertindak sendirian.
Maka, kami minta bantuan Perisikan British.
Selepas buat persiapan,
Perisikan British mula mengorak langkah dan menghubungi Gordievsky.
Antara pertengahan hingga penghujung Perang Dingin,
Perisikan British dibahagikan kepada beberapa buah organisasi.
MI5 ialah perisikan domestik yang memantau ancaman di tanah Inggeris,
tapi di luar negara, di luar pejabat kedutaan,
MI6 yang merekrut warga asing sebagai ejen Perisikan British.
Dia suka main badminton awal pagi.
Ketua stesen British pun suka main badminton, jadi dia…
Gordievsky tahu semua orang di Copenhagen tahu
yang dia ketua Perisikan British di Copenhagen,
jadi Gordievsky pun mengeksploitasi kelebihan itu.
Mereka datang jumpa saya
pada awal satu pagi di gelanggang badminton.
Gelanggang cuma dibuka dari pukul 7.00 hingga 8.00 pagi.
Mereka cuma bertukar pandangan dengan Gordievsky
dan cakap, "Boleh kita bercakap?"
Kemudian, Gordievsky jawab, "Okey."
Awalnya, mereka agak curiga.
Mereka meragui kredibiliti saya kerana saya pegawai KGB.
Mereka tak buang masa dan terus tanya,
"Kami nak awak kerja untuk kami. Awak setuju?"
Gordievsky jawab, "Okey, saya setuju."
Mestilah dia takut.
Semua ejen hidup dalam ketakutan.
Semua ejen takut penyamaran mereka terbongkar.
Bila-bila masa saja penyamaran mereka boleh terbongkar.
Itulah lumrahnya.
Kami merisik dan membantu dari belakang tabir,
tapi semuanya dirahsiakan.
Kalau ada orang lain tahu, bahaya.
Kalau ramai yang tahu, lagi bahaya.
Sebagai kawan kepada ketua pegawai KGB di Denmark,
dia bebas keluar masuk pejabat bos dia,
periksa semua dokumen yang terhidang di atas meja
dan cari maklumat yang dikehendaki.
Antara maklumat sulit yang Gordievsky tahu dan kongsikan
ialah identiti warga British atau Amerika yang bekerja untuk Rusia.
Sebagai pegawai KGB yang berkhidmat di luar negara,
tugas Gordievsky ialah merekrut warga asing untuk jadi barua Rusia.
Kadang-kadang, mereka jumpa di rumah selamat.
Kadang-kadang, bergantung pada situasi,
mereka berhubung sepintas lalu di pusat bandar Copenhagen.
Mereka bertukar-tukar maklumat
ketika berselisih di tepi jalan.
Dia tahu nama beberapa ejen di Norway, Sweden dan UK.
Dia bocorkan nama 200 orang ejen.
Pada 1978, Gordievsky dipanggil balik ke Moscow.
Tugas dia di Copenhagen dah selesai.
MOSCOW, KESATUAN SOVIET 1978
Yang bagusnya, sekembalinya Oleg Gordievsky ke Moscow,
dia ditugaskan di jabatan ketiga Perisikan Luar Negeri KGB
yang merangkumi Britain dan Scandinavia.
Gordievsky guna portfolio dia di Moscow
dan Copenhagen
untuk ditukarkan ke London bagi menyertai MI6, Perisikan British.
Pada tahun 80-an, saya Setiausaha Sulit
Hal Ehwal Luar Negeri dan Pertahanan Margaret Thatcher.
Saya penasihat beliau.
Beliau sedia maklum ada seorang pemberi maklumat,
tapi beliau tak tahu dan tak perlu tahu pun nama dia.
Kami beri maklumat kepada Gordievsky
untuk dibocorkan kepada Kesatuan Soviet,
sekali gus meyakinkan Moscow tentang kesetiaan Gordievsky.
Margaret Thatcher lantang mengecam Soviet
dan sebab itulah beliau digelar sebagai "Wanita Besi".
Presiden Reagan pernah sebut tentang "empayar setan".
Dalam perbincangan tentang usul genjatan nuklear,
kita patut ketepikan ego, kerakusan,
perasaan ujub dan sikap saling menuding jari,
mengabaikan fakta sejarah dan tindakan agresif empayar setan
dengan menggelar perlumbaan senjata sebagai satu salah faham
dan menafikan yang hak dan batil.
Beliau anggap Rusia sebagai musuh dan lantang menyuarakannya,
terutamanya semasa awal pentadbiran beliau.
Beliau sangat lantang menyelar Rusia.
Leonid Brezhnev, ketua Kesatuan Soviet,
dan Yuri Andropov, ketua KGB,
percaya di bawah pentadbiran Reagan,
besar kemungkinan Blok Barat
akan melancarkan perang nuklear dalam masa terdekat.
Ahli politik cuba merasionalkan pemodenan aset ketenteraan
berhubung penempatan 500 misil taktikal nuklear Amerika
di negara-negara NATO Eropah Barat.
Gordievsky terima telegram dan isyarat kilat dari Moscow
kepada stesen lain di seluruh dunia dari stesen KGB di London
yang menggambarkan tindakan NATO
hanyalah wayang untuk mengaburi
kempen tindakan ketenteraan pertama ke atas Kesatuan Soviet.
Ia digelar latihan Able Archer NATO pada November 1983.
Kita tak boleh leka kerana negara-negara Pakatan Warsaw
terus-menerus meningkatkan aset ketenteraan mereka.
Latihan Able Archer pada 1983 merupakan Latihan Pos Perintah.
Mereka wujudkan senario fiksyen penglibatan perdana menteri
dan pemimpin kanan politik.
Lakonan itu membuatkan Brezhnev bertambah paranoid.
Kenapa Perdana Menteri turun padang
dan sertai simulasi perang nuklear dengan Kesatuan Soviet?
Moscow takut akan bayang-bayang sendiri
dan mulakan perang yang cuba dielakkan semua pihak.
Apabila tahap kekhuatiran Kesatuan Soviet memuncak,
kami buat keputusan untuk menghentikan provokasi
kerana ia meyakinkan Kesatuan Soviet yang mereka mungkin diserang.
Gordievsky turut mengesahkan yang Moscow benar-benar takut.
Yang hebatnya, Gordievsky berjaya
meyakinkan Barat bahawa retorik mereka,
yakni propaganda "empayar setan" Reagan itu
disalahtafsirkan di Timur Eropah.
Sebahagian daripada jasa Gordievsky ialah kejayan dia mengendurkan
persepsi negatif orang British dan Amerika
terhadap keagresifan orang Rusia.
Maklumat itu sangat berharga.
Satu-satunya maklumat paling berharga yang Gordievsky bocorkan kepada Barat.
Atas kebijaksanaan dan kebolehan dia,
dia berjaya membuka mata Barat.
Dia aset yang sangat berharga.
Margaret Thatcher takkan sebut nama Oleg Gordievsky
kerana beliau tak tahu pun nama itu,
tapi tahu kewujudan Oleg Gordievsky.
Beliau anggap Gordievsky sebagai wira.
Bak kata Oleg, "Saya James Bond."
Gordievsky bakal dilantik sebagai ketua perisik KGB di London.
Ia satu kemenangan besar bagi MI6
kerana aset mereka bakal dilantik sebagai ketua KGB di London.
Berkongsi maklumat risikan ialah sesuatu yang sangat sensitif.
Biasanya, sumber maklumat itu dikongsikan.
Maklumat risikannya tersebar ke seluruh Atlantik,
tapi bukan identitinya.
Bagaimanapun, CIA…
Sebagai sebuah agensi perisikan, semestinya mereka nak tahu.
Selepas beberapa ketika, mereka tahu yang British
memiliki aset yang sangat berharga dalam Kesatuan Soviet.
Ketua Bahagian SE, Bahagian Direktorat Operasi
yang menjalankan pengintipan ke atas Kesatuan Soviet dan sekutunya,
mengarahkan seseorang untuk siasat
identiti aset British tersebut.
Individu yang ditugaskan
untuk siasat identiti perisik Soviet itu ialah Aldrich Ames.
Gordievsky tak tahu yang Rick Ames, seorang pegawai CIA,
datang ke stesen KGB di Washington
dan menawarkan maklumat risikan.
Aldrich Ames pegawai pertengahan CIA dalam Direktorat Operasi.
Tugas dia menyasarkan sasaran Kesatuan Soviet,
tapi dia cuma pegawai picisan yang pilih untuk jadi barua Soviet.
Bukan atas dasar ideologi,
tapi atas dasar duit untuk diri sendiri dan paling penting,
untuk menampung gaya hidup mewah isterinya.
Disebabkan itu, dia berpaling tadah.
CIA betul-betul tak menjangkakannya.
Berdasarkan sesetengah bukti kes, CIA dapat tahu
lebih setengah dozen pegawai KGB berkhidmat untuk SIS atau CIA.
ENCIK AMES, INI PENGESAHAN PEMINDAHAN DANA
BERJUMLAH 1,535,077.28 DOLAR KE AKAUN PERSENDIRIAN ANDA.
SEMOGA BERJAYA, V.C.
Dia bocorkan identiti kira-kira 11 orang ejen Soviet yang jadi barua CIA
dalam maklumat pertama yang dia bocorkan kepada KGB.
Saya tahu lambat-laun, mungkin bukan serta-merta,
yang mereka akan didakwa.
Mungkin beberapa orang akan dibunuh.
Dia juga bocorkan kepada KGB
semua maklumat yang CIA tahu tentang aset berharga MI6.
CIA tahu sebahagian daripadanya, tapi bukan identiti sumber itu.
Dengan menganalisis semua maklumat yang dibocorkan
dan menyaring identiti ejen yang tahu maklumat tersebut,
Aldrich Ames berjaya mengenal pasti identiti Gordievsky.
Dalam kes Encik Gordievsky,
aset kami tak pernah bocorkan identiti sumber mereka.
Saya berjaya rungkainya sendiri.
Saya berjaya selesaikan teka-teki tentang identiti aset MI6 itu.
Tiga hari lalu, seorang pegawai CIA,
Aldrich Ames dan isterinya ditangkap atas tuduhan mengintip.
Ames dan isterinya menggugat keselamatan negara kita.
Aldrich Ames ialah pengkhianat nombor satu dalam sejarah penubuhan CIA.
Dia bocorkan nama Gordievsky.
Dia dedahkan identiti Gordievsky dan kita tahu selebihnya.
Pada tahun 1985, Oleg Gordievsky diarahkan balik ke Moscow.
Kononnya ada perbincangan dan taklimat penting
sebelum dia ambil alih operasi stesen KGB di Britain.
Kod telegramnya ialah,
"Balik ke Moscow dua hari lagi untuk perbincangan penting."
Saya faham maksudnya.
Ramai ejen diarahkan balik ke Moscow
untuk "perbincangan penting" sebelum dibunuh.
Dia bincang dengan MI6 dan mereka putuskan…
Mereka tak pasti,
tapi kalau dia balik dan semua okey, dia akan jadi ketua perisik KGB.
Dia boleh akses semua maklumat tentang operasi KGB di Great Britain.
Sebaliknya kalau pengkhianatan dia terbongkar,
besar kemungkinan dia akan dibunuh.
MI6 serah kepada Gordievsky untuk buat keputusan.
Akhirnya, dia buat keputusan untuk balik ke Moscow
dan ambil risiko atas sebarang kemungkinan.
Operasi Pimlico dirancang bersama orang hubungan MI6
dengan penuh teliti
untuk bantu Gordievsky tinggalkan Kesatuan Soviet
sekiranya dia dalam bahaya.
Modus operandi Operasi Pimlico, pada setiap hari Selasa,
pukul 7.30 petang,
seseorang dari stesen MI6 di Moscow
akan berdiri menghadap sebuah kedai roti di Kutuzovsky Prospekt.
Isyaratnya ialah lelaki berseluar dan bertopi kelabu
yang menjinjit beg plastik Safeway.
Isyarat balasnya pula ialah makan sekeping Kit Kat atau Mars.
Saya mesti kuatkan semangat dan beranikan diri.
Oleg beritahu saya, "Saya tak sedap hati."
Ia masih terngiang-ngiang di telinga saya.
Dia kata, "Tapak tangan saya berpeluh."
MOSCOW, KESATUAN SOVIET
Setibanya di Moscow,
dia perasan banyak benda yang tak kena.
Semasa pemeriksaan pasport di lapangan terbang,
pengawal sempadan KGB yang bertugas nampak nama Gordievsky
dan telefon seseorang untuk laporkan ketibaan dia.
Biasanya dia akan dijemput oleh rakan setugas dari KGB,
tapi hari itu, tiada sesiapa datang jemput dia.
Itu satu lagi petanda.
Setibanya di rumah, dia temui bukti kukuh
yang ada sesuatu tak kena.
Pintu rumah dia ada tiga kunci,
tapi salah satu kuncinya hilang, jadi mereka cuma guna dua kunci.
Namun, dia perasan kunci ketiga itu berkunci.
Maksudnya cuma satu.
Ada orang masuk rumah dia.
Perkara pertama yang terlintas dalam fikiran dia ialah, "Ini kerja KGB."
Saya tahu rumah, telefon dan TV saya
dipasangi peranti pepijat,
jadi setiap gerak-geri saya diperhatikan.
Kononnya saya dipanggil balik
untuk jumpa orang-orang penting,
tapi tiada apa-apa pun.
Tiada perjumpaan, mesyuarat atau perbincangan.
Itu salah satu petanda lain yang mencurigakan.
Hari berlalu tanpa sebarang berita.
Dia tunggu selama seminggu, tapi tiada apa-apa berita.
Hakikatnya, KGB tak tahu Gordievsky berkhidmat untuk MI6.
Kalau KGB tahu, dia dah tangkap di lapangan terbang.
Dia akan dihumban ke penjara.
Dia akan diberikan perbicaraan palsu.
Kemudian, dia akan diseret ke bilik hukuman.
Dia akan melutut dan ditembak di belakang kepala.
Semudah itu.
Sebaliknya, tiada apa-apa berlaku.
Maksudnya, KGB tiada bukti yang membuktikan Gordievsky belot.
Nyawa dia ibarat telur di hujung tanduk.
Akhirnya, sesuatu berlaku.
Dia dihubungi oleh Grushko, salah seorang timbalan ketua,
Direktorat Ketua Utama. Orang penting dalam KGB.
Dia kata, "Ikut saya. Kita kena keluar dari ibu pejabat
dan bincang pasal strategi
penyusupan tahap tinggi dalam Kerajaan British."
Mereka ke sebuah kotej KGB yang terletak di luar kawasan
Direktorat Ketua Utama Perisikan.
Awalnya, semuanya macam biasa.
Kami berbincang tentang kerja.
Kemudian, mereka bubuh dadah di dalam minuman saya.
Kemudian, mereka soal siasat saya.
Personaliti saya berubah serta-merta.
Saya kebingungan dan berhenti bercakap.
Fikiran saya bercelaru.
Mereka soal siasat saya selama hampir lima jam.
Mereka soal siasat dalam keadaan saya separa sedar.
Mereka dapat korek sesuatu, tapi ia tak memadai untuk tangkap saya.
Mereka perlukan bukti yang lebih kukuh.
Saya sangat risau. Dua tiga hari selepas itu,
saya cuba ingat semula butiran soal siasat itu.
Saya sedar yang mereka mengesyaki saya
dan nyawa saya dalam…
Saya dalam bahaya.
Saya betul-betul buntu memikirkan nasib saya.
Patutkah saya tunggu untuk disoal siasat lagi,
diseksa atau cuba larikan diri?
Saya pilih untuk larikan diri
walaupun saya tahu risikonya sangat tinggi.
Dia tahu satu-satunya harapan dia ialah Operasi Pimlico.
Dia mesti menginisiasi operasi itu
dan tinggalkan Kesatuan Soviet dengan bantuan ejen British.
KUTUZOVSKY PROSPEKT, KESATUAN SOVIET SELASA 7.30 PETANG
SAFEWAY
Oleg nampak seorang lelaki, tapi dia tak cam lelaki itu.
Ejen MI6 itu masukkan tangan ke dalam poket dan keluarkan coklat Mars.
Ada yang kata Kit Kat dan mula makan coklat itu.
Jadi, Oleg tahu isyarat dia diterima.
Maka, bermulalah kisah penyusupan terhebat dalam sejarah Perisikan British.
Ketika itu, Kedutaan British tahu Gordievsky
cuba tinggalkan Kesatuan Soviet dan dikehendaki oleh Moscow.
Tiada sesiapa yang dikehendaki KGB
berjaya meloloskan diri dari Kesatuan Soviet.
Gordievsky dan MI6 sedar kalau mereka aktifkan operasi itu,
peluang mereka sangat tipis.
Operasi Pimlico berprofil tinggi sehingga Perdana Menteri Britain,
Margaret Thatcher, perlu mengesahkannya sendiri.
Saya diarahkan oleh seseorang
untuk hubungi Margaret Thatcher secepat mungkin.
Saya kata, "Beliau di Scotland."
Orang itu balas, "Oh, Tuhan."
Saya tanya, "Patutkah saya telefon?"
Dia jawab, "Jangan! Oh, Tuhan.
Awak mesti pergi ke Balmoral dan jumpa dia secepat mungkin.
Jangan beritahu sesiapa pasal ini."
ISTANA BALMORAL, SCOTLAND
Setibanya di sana,
pembantu Ratu sibuk menelefon salah seorang pembantu Bonda Ratu,
membincangkan satu isu serius.
Rupa-rupanya, Ratu nak pinjam alat perakam video milik Bonda Ratu.
Akhirnya, saya cakap,
"Maaf, tapi saya mesti jumpa beliau sekarang.
Saya terpaksa minta diri."
Saya jelaskan situasi itu kepada beliau.
Beliau beri lampu hijau dan saya bergegas pulang ke London.
Kerajaan belum bayar tuntutan perjalanan saya.
MOSCOW, KESATUAN SOVIET 1985
MI6 sorok pelan rancangan itu di dalam himpunan soneta Shakespeare.
Ia ditulis guna dakwat khas.
Dakwat itu akan kelihatan selepas direndam di dalam air.
Ia mengandungi arahan langkah seterusnya.
Saya mula fikir tentang laluan dan tiket.
Saya cari jalan untuk meloloskan diri daripada pengawasan KGB.
Saya cari jalan untuk hantar isyarat palsu bagi mengelirukan KGB.
Semasa dalam perjalanan ke stesen kereta api
untuk beli tiket beberapa hari lebih awal,
saya berjaya meloloskan diri daripada pengawasan KGB.
Mengujakan betul.
Apa-apa saja boleh berlaku, jadi dia memang berani.
Dia luangkan hari-hari terakhir bersama keluarga dia.
Dia jumpa kawan lama dia, Mikhail Lyubimov.
Tiba-tiba, dia telefon dan datang jumpa saya.
Dia pegang sebotol vodka yang dah dibuka.
Botol besar.
Dia minum dan nampak resah.
Dia cakap, "Habislah saya.
Mereka panggil saya balik ke Moscow.
Habislah karier saya."
Saya cuba tenangkan dia.
Dia menggigil ketakutan.
Saya tak pernah terfikir
yang sahabat saya, rakan seperjuangan saya,
boleh direkrut oleh British.
Sejujurnya, saya tak tahu dia belot.
Kalau saya tahu, dah lama saya tembak dia.
Saya ucap selamat tinggal, cium anak-anak
dan isteri saya sebelum pergi.
Saya tak boleh cakap apa-apa
kerana isteri saya tak tahu tentang hubungan saya dan British.
Saya tak nak dia tahu kerana dia terpaksa rahsiakannya
dan mungkin dipertanggungjawabkan atas tindakan saya.
Sebab itulah.
Saya sayang keluarga, isteri dan anak-anak saya.
Ia satu kejutan besar bagi saya.
Kalau Gordievsky beritahu isteri dia, isteri dia boleh dituduh mengkhianat.
Sebab itu Gordievsky rahsiakannya.
Isteri dia pergi bercuti.
Dia cuma anggap mereka akan berjauhan sebab dia pergi bercuti,
jadi dia cium Gordievsky macam biasa.
Setibanya petang hari yang dirancang,
saya tergesa-gesa keluar dari rumah.
Setiap langkah dan pergerakan saya diperhatikan.
Saya diekori oleh ramai ejen dan dua kereta sepanjang masa.
Saya cepat-cepat lintas jalan dan loloskan diri di sebuah taman.
Saya berselindung di sebalik pokok-pokok dan mula berlari.
Mereka tak nampak saya lari, jadi saya terlepas.
Setibanya di stesen, saya naik kereta api
dan tak turun di mana-mana hentian sepanjang malam.
Sementara itu,
dua ejen MI6 termasuk isteri masing-masing dan seorang bayi,
dalam perjalanan ke titik pertemuan mereka.
Modus operandi mereka jelas dan mudah.
Mereka cuba mengelirukan KGB
dengan membawa isteri masing-masing
bersama seorang bayi.
Secara logiknya, bayi itu mesti ikut ibunya ke mana-mana saja.
Mereka tahu pejabat kedutaan dipasangi peranti pepijat,
jadi dia asyik merungut sakit kepala dan sebagainya.
Dalam kes ini, dia perlu jumpa
doktor panel kedutaan British di Helsinki.
STESEN LENINGRAD, KESATUAN SOVIET
Bukan senang nak menyusup keluar dari sebuah negara.
Itulah situasi Gordievsky.
Dia turun di hentian kereta api Leningrad dan naik bas ke Vyborg,
bandar terdekat dengan sempadan Kesatuan Soviet dan Finland.
Dia turun kira-kira satu kilometer dari titik pertemuan.
Dalam perjalanan ke sempadan,
kebarangkalian ditangkap sangat tinggi.
Dia berjalan kaki ke titik pertemuan mereka.
Dia menyorok sambil menunggu.
Kami ibarat cacing kepanasan. Operasi itu berisiko tinggi.
Mungkin ada nyawa yang melayang.
Mungkin hubungan diplomatik dengan UK terputus.
Apa-apa saja boleh berlaku.
Sambil menunggu konvoi ejen MI6 jemput saya,
saya dihurung oleh beribu-ribu ekor nyamuk
di dalam semak dengan cuaca yang panas dan lembap.
Saya tunggu beberapa jam.
Makin lama, saya makin resah.
Akhirnya, mereka tiba dan saya melompat ke dalam but.
Ada barang-barang keperluan di dalam but kereta itu.
Selimut kerajang untuk berkelubung.
Kemudian, dia jumpa sedatif dan telannya.
Tak sampai dua minit, mereka teruskan perjalanan.
Detik paling mendebarkan ialah pos-pos kawalan keselamatan.
Pengawal sempadan tahan kereta mereka dari jauh.
Mereka naik kereta kedutaan dan bawa dokumen yang lengkap.
Semuanya berjalan lancar
sehinggalah anjing pengesan mula menghidu kereta mereka.
Pada masa itu, sesuatu yang ajaib berlaku.
Sesuatu yang tak pernah berlaku dalam sejarah pengintipan.
Tanpa berfikir panjang…
Isteri salah seorang ejen MI6 itu mengalihkan perhatian anjing
dengan kerepek kentang berperisa bawang dan keju.
Mereka matikan enjin kereta dan saya dengar bunyi anjing menghidu.
Malangnya, salah seekor anjing langsung tak peduli akan kerepek itu
dan terus menghampiri but kereta, jadi dia tukar rancangan.
Secara spontan, isteri-isteri ejen MI6 itu tukar lampin bayi.
Kebetulan lampin bayi itu memang kotor,
jadi mereka buang lampin yang penuh najis itu ke tanah.
Anjing pun jijik, apatah lagi manusia,
jadi ia terus pergi dan berhenti menghidu kereta mereka.
Di pos pemeriksaan terakhir.
Pengawal periksa pasport mereka dan semua nampak okey.
Tiba-tiba, telefon pos pengawal berdering.
Pengawal itu pun jawab.
Waktu itu, jantung mereka bagai nak meletup.
Syukurlah tiada apa-apa. Pasport mereka dikembalikan.
Mereka pun teruskan perjalanan.
Mereka tukar lagu di dalam kereta
dan pasang gubahan Sibelius,
seorang komposer Finland, yang berjudul "Finlandia".
Itu isyarat untuk Gordievsky yang sedang menyorok di dalam but
bahawa mereka dah selamat tiba di Finland.
Saya tahu yang saya dah selamat.
Gubahan Sibelius berkumandang.
Ia satu keajaiban.
Setibanya di Finland, dua buah kereta menunggu mereka.
Di dalam sebuah kereta, ada dua orang ejen MI6 British.
Di dalam sebuah kereta lagi, ada ejen Perkhidmatan Perisikan Polis Denmark.
Ejen Perkhidmatan Keselamatan Denmark beri Gordievsky pasport Perancis,
bawa dia naik kereta
dan terus ke Finland.
Dari situ, dia dibawa ke Norway.
Dari Norway, dia diterbangkan ke London.
Saya tak menyesal dengan keputusan saya
walaupun hidup saya berubah dan terpaksa berhijrah ke negara orang.
Bagi KGB,
kejayaan Gordievsky melarikan diri ialah satu penghinaan.
Operasi Pimlico itu
ialah sebuah pengembaraan dan operasi yang mengagumkan,
tapi tak profesional.
Siapa sorok ejen di belakang but kereta?
Itu satu penghinaan bagi mana-mana pegawai perisik.
Saya tak khianati Rusia.
Saya tak khianati Kesatuan Soviet,
Rusia atau rakyat yang bernaung di bawah Kesatuan Soviet.
Saya cuma mengkhianati rejim mereka
dan sistem autokrasi Komunis Soviet yang menyalahi undang-undang
dan tidak berperikemanusiaan.
Orang Rusia anggap dia pengkhianat,
tapi bagi kami, dialah wira.
Kami anggap perekrutan Gordievsky
dan kes Gordievsky
sebagai operasi perisikan Barat
yang paling berjaya semasa Perang Dingin.
Dia memainkan peranan penting dalam usaha menamatkan Perang Dingin
dan menggantikannya dengan hubungan yang lebih harmoni antara Timur dan Barat.
Selepas melarikan diri,
dia ditemukan dengan Perdana Menteri, Margaret Thatcher.
Kemudian, dia ditemukan dengan Presiden Reagan
atas sumbangannya berkongsi maklumat risikan.
Maklumat risikan itulah yang mencorakkan hala tuju
era penghujung Perang Dingin.
Semasa kali pertama jumpa Oleg Gordievsky pada 1986,
keluarga dia ialah segala-galanya bagi dia.
Hal pertama yang dia fikir setiap kali bangun tidur
ialah cara untuk bawa anak dan isterinya ke pangkuan dia.
Selepas sekian lama, keluarga Gordievsky bersatu semula
di sebuah lokasi rahsia di Selatan England,
jauh dan bebas daripada ancaman KGB.
Kali terakhir Gordievsky berjumpa isterinya, Leila,
dan anak mereka, Anna serta Maria, ialah enam tahun lalu.
Saya sangat gembira, bersyukur dan…
Saya rasa sangat lega dan berterima kasih.
Saya…
Dalam masa sama, saya takut semua ini cuma mimpi.
Mimpi yang indah. Mungkin semua ini cuma mainan tidur.
- Saya harap bukan mimpi. - Bangun!
Awak tak bermimpi. Saya ada di sini.
Terima kasih.
Umur Oleg Gordievsky 83 tahun.
Sekarang, dia dah uzur.
Dia masih tinggal di England di bawah pengawasan keselamatan ketat.
Dia dijatuhkan hukuman mati hadiran
dan hidup dalam ketakutan.
Bagaimanapun, ia berbaloi.
Saya berpeluang menikmati erti kebebasan, demokrasi
dan peradaban Kepulauan British.
Mungkin tak segah hidup orang lain, tapi saya bersyukur.
Sejujurnya, saya amat bersyukur.
Terjemahan sari kata oleh Saffura